Diari Oficial de la Generalitat Valenciana


Sumari del DOGV 9287, del 28-02-2022 (2022/1048)

RESOLUCIÓ de 9 de febrer de 2022, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1048


Data del document
:   09-02-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * arxiu

RESOLUCIÓ de 9 de febrer de 2022, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2022/1048]  
La Llei 4/1998, d'11 de juny, de la Generalitat, del patrimoni cultural valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió d'aquests i inutilitat administrativa dels documents. D'altra banda, en l'article 84.1 de la mateixa llei s'estableix que reglamentàriament es determinaran el termini de vigència administrativa i altres normes relatives a la circulació, conservació i qualificació dels documents de les diferents administracions de la Comunitat Valenciana, i també a la destrucció dels no reservats a la seua conservació permanent.  
  
Posteriorment, la Llei 3/2005, de 15 de juny, de la Generalitat, d'arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.  
  
Finalment, i com a desenvolupament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En aquest decret s'estableix, en l'article 17.1, que les propostes de taules de valoració documental que hagen sigut informades favorablement per la Junta Qualificadora de Documents Administratius seran aprovades mitjançant una resolució del conseller competent en matèria de cultura.  
En la sessió celebrada el dia 14 de desembre de 2021, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em confereix l'article 28.e de la Llei 5/1983, de 30 de desembre, del Consell, resolc:  
  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió celebrada el dia 14 de desembre de 2021:  
- Codi 00468. Expedients de Renda Garantida de Ciutadania.  
- Codi 00054. Expedients de reconeixement com a entitat col·laboradora per a la Renda Garantida de Ciutadania. Entitats locals.  
- Codi 00681. Recursos de reposició a expedients de Renda Garantida de Ciutadania.  
- Codi 00246. Expedients d'usuaris al servei de teleassistència.  
  
- Codi 00812. Expedients d'ajuda per a la millora de les condicions d'accessibilitat al medi físic.  
El resum de les taules de valoració documental aprovades figura com a annex a aquesta resolució.  
  
Segon  
D'acord amb el que es preveu en l'article 39 de la Llei 39/2015, d'1 d'octubre, del procediment administratiu comú de les administracions públiques, aquesta resolució tindrà efectes plens al cap de tres mesos de ser publicada en el Diari Oficial de la Generalitat Valenciana, i estarà condicionada, en tot cas, al fet que durant aquest termini de temps no hi haja constància de la interposició d'algun recurs.  
  
Contra aquesta resolució, que posa fi a la via administrativa, de conformitat amb el que es disposa en l'article 114 de la Llei 39/2015, d'1 d'octubre, del procediment administratiu comú de les administracions públiques, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació d'aquesta resolució, de conformitat amb el que s'estableix en els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
  
En tot cas, les institucions i els organismes afectats no podran procedir a l'eliminació de la documentació fins que la resolució, en cas de ser impugnada, adquirisca fermesa legal.  
  
València, 9 de febrer de 2022.- El conseller d'Educació, Cultura i Esport: Vicent Marzà i Ibáñez.  
  
  
ANNEX  
  
Codi: 00624  
Serie documental: Expedients de Renda Garantida de Ciutadania.  
Òrgan productor: Direcció Territorial de la Conselleria d'Igualtat i Polítiques Inclusives. Servei de Coordinació   
dels Serveis Socials i Autonomia Personal (a Castelló i València) i el Servei de Prestacions i Avaluació de Persones amb Diversitat Funcional (Alacant). Entitats locals col·laboradores de la Generalitat.  
Funció: Gestió d'ajudes i procediments per a combatre la pobresa i facilitar la inserció social.  
Data dictamen: 14 de desembre de 2021  
Dictamen: Eliminació total al cap de cinc anys.  
Es conservarà un expedient per província i any com a mostra de la sèrie documental.  
  
  
  
Codi: 00905  
Serie documental: Expedients de reconeixement com a entitat col·laboradora per a la Renda Garantida de Ciutadania. Entitats locals.  
Òrgan productor: Conselleria d'Igualtat i Polítiques Inclusives. Direcció General d'Inclusió Social. Servei de Prestacions Inclusives.  
Funció: Comprovació que les entitats locals compleixen els requisits per a ser entitats col·laboradores per a la distribució de la Renda Garantida de Ciutadania. Adhesió d'aquestes al conveni marc.  
Data dictamen: 14 de desembre de 2021  
Dictamen: Conservació permanent de l'expedient inicial de reconeixement d'entitat col·laboradora i del document d'adhesió al conveni. Els expedients anuals es conservaran el primer any i l'últim d'existència de la documentació. La resta d'anualitats es podran eliminar una vegada transcorreguts cinc anys des de la pèrdua de vigència administrativa de la documentació.  
  
  
  
Codi: 00473  
Serie documental: Recursos de reposició a expedients de Renda Garantida de Ciutadania.  
Òrgan productor: Conselleria d'Igualtat i Polítiques Inclusives. Direcció General d'Inclusió Social.  
Funció: Resoldre els recursos presentats davant les resolucions dels directors territorials sobre els expedients de Renda Garantida de Ciutadania.  
Data dictamen: 14 de desembre de 2021  
Dictamen: Eliminació total de la documentació una vegada transcorregut un any des de la resolució dels recursos de reposició si aquests han resultat estimats. Per als recursos de reposició desestimats, la conservació durant deu anys davant la possibilitat de ser requerit en un recurs contenciós administratiu.  
Es conservarà un expedient de cada any com a mostra de la sèrie documental.  
  
  
  
Codi: 00839  
Sèrie documental: Expedients d'usuaris del servei de teleassistència.  
Òrgan productor: Direcció General d'Atenció Primària i Autonomia Personal.  
Funció: Prestació del servei de teleassistència als usuaris, dins del marc de la dependència.  
Data dictamen: 14 de desembre de 2021  
Dictamen: Eliminació total de la documentació una vegada transcorregut un any des de la baixa de l'expedient pel cessament de la prestació del servei.  
Es conservarà un expedient de cada any com a mostra de la sèrie documental.  
  
  
  
Codi: 00417  
Sèrie documental: Expedients d'ajuda per a la millora de les condicions d'accessibilitat al medi físic.  
Òrgan productor: Direcció General de Diversitat Funcional i Salut Mental. Servei Promoció de l'Autonomia Personal de les Persones amb Diversitat Funcional.  
Funció: Tramitació i seguiment d'ajudes per al foment i millora de les condicions d'accessibilitat al medi físic, a través de l'eliminació de barreres arquitectòniques i de la comunicació en espais públics i edificis de pública concurrència, amb la finalitat de garantir l'accessibilitat universal mitjançant la realització d'obres o adquisició d'equipaments.  
Data dictamen: 14 de desembre de 2021  
Dictamen: Conservació permanent de l'expedient general i eliminació de les sol·licituds individuals i la seua documentació annexa al cap de deu anys i les ajudes destinades a equipament al cap de cinc anys.  
Es conservarà un expedient per província i any com a mostra de la sèrie documental.